Inspireeriv juhtimine võimaldab luua selge ja optimistliku ettekujutuse tulevikust ja organisatsiooni missioonist. Sellega suurendatakse töötajate ootusi ja tagatakse töötajate valmidus lisapingutusteks. Idealiseeritud mõju korral on juht eeskujuks töötajatele ning ta näitab üles järjekindlust ja püsivust eesmärkide realiseerimisel. Ta võtab vastutuse tehtu eest ja on veendunud visiooni õigsuses. Ta ei taotle enesekasu ja jagab oma edu  teistega. Töötajad usaldavad niisugust juhti ja püüavad talle sarnaneda.